ASK มีดีที่ปันผล!
จากข้อมูลในอดีตกว่า 10 ปี พบว่า บริษัท เอเซียเสริมกิจลีสซิ่ง จำกัด (มหาชน) หรือ ASK มีผลการดำเนินงานที่ดีอย่างต่อเนื่อง
1 พ.ค. 2561

คุณค่าบริษัท
จากข้อมูลในอดีตกว่า 10 ปี พบว่า บริษัท เอเซียเสริมกิจลีสซิ่ง จำกัด (มหาชน) หรือ ASK มีผลการดำเนินงานที่ดีอย่างต่อเนื่อง
ทั้งนี้จากการที่กำไรปรับตัวขึ้นอย่างต่อเนื่องทุกปี ทำให้สอดคล้องกับเงินปันผลจ่ายต่อหุ้นที่ไม่เคยต่ำกว่าปีก่อนหน้า และมี Dividend Payout ที่ระดับ 70% ใน 4 ปีติดต่อกัน ขณะที่ราคาหุ้นไม่ได้มีการปรับตัวขึ้นมากนักส่งผลให้ Dividend Yield อยู่ในระดับ 6% ต่อเนื่อง 5 ปี
ข้อมูลการจ่ายปันผลในอดีตและแนวโน้มกำไรที่ดีขึ้นต่อเนื่อง…ทำให้นักวิเคราะห์คาด ASK จะจ่ายปันผลจากผลการดำเนินงานปี 2561 ที่ 1.61 บาทต่อหุ้น บนสมมติฐานอัตราการจ่ายปันผล Dividend Payout ที่ระดับ 70% เหมือนในอดีต
เนื่องด้วยผลการดำเนินงานปี 2561 ยังเติบโตได้ต่อเนื่อง อยู่ที่ระดับ 813 ล้านบาท จากสินเชื่อเช่าซื้อ (HP Loan) และสินเชื่อส่วนบุคคล (PLoan) ที่ยังเติบโตได้ต่อเนื่อง โดย Yield ของ HP Loan เริ่มทรงตัวได้ในปี 2560 ที่ผ่านมาหลังชะลอตัวต่อเนื่อง ซึ่งเป็นสัญญาณการฟื้นตัวที่ดีของรายได้ดอกเบี้ย
ขณะที่ยอดสินเชื่อยังมีแนวโน้มเติบโตได้ต่อเนื่องจากภาคอุตสาหกรรมที่เริ่มมีการลงทุน ส่งผลให้ความต้องการสินเชื่อรถยนต์เพื่อการพาณิชย์มีแนวโน้มสูงขึ้น รวมทั้งบริษัทพยายามขยาย PLoan ที่มี Yield สูง โดยเริ่มจากการเสนอให้ลูกค้าเดิมของบริษัทที่มีประวัติดี
นอกจากนี้ในปี 2561 บริษัทจะมีหนี้ที่ครบกำหนดชำระราว 4,600 ล้านบาท หรือราว 16% ของพอร์ตเงินกู้ ซึ่งบริษัทมีแนวโน้มออกหุ้นกู้เพื่อ Refinance ส่งผลให้ต้นทุนเงินทุนของบริษัทยังมีแนวโน้มปรับตัวลงต่อได้ อย่างไรก็ตามค่าใช้จ่ายสำรองฯยังมีแนวโน้มเพิ่มสูงขึ้นส่วนหนึ่งเป็นผลจากการเตรียมความพร้อมรับมาตรฐานบัญชีใหม่ที่จะบังคับใช้ต้นปี 2562 และอีกส่วนหนึ่งเป็นผลจากการเพิ่มขึ้นของ NPL ในปี 2558 ที่พุ่งขึ้นแรง ทำให้ค่าสถิติย้อนหลังของ NPL สูงขึ้นส่งผลให้บริษัทยังคงต้องตั้งสำรองฯในระดับสูงต่อไป
สิ่งสำคัญนักวิเคราะห์ บล.จีเอ็มโอ-แซด คอม คำแนะนำ “ทยอยสะสม” ราคาเหมาะสมปี 2561 อยู่ที่ 25.00 บาท อิง P/BV เฉลี่ยย้อนหลัง 5 ปี ที่ 1.7 เท่า โดยชอบ ASK ที่มีผลการดำเนินงานที่เติบโตอย่างต่อเนื่อง มีการจ่ายปันผลอย่างสม่ำเสมอ และมี Dividend Yield สูง
…
ผู้ถือหุ้นรายใหญ่
รายชื่อกรรมการ